Rigu Bovingdon twieled Ħ ' Attard fl- 1942 u rċieva l- edukazzjoni tiegħu fis- Seminarju tal- Arċisqof il- Furjana . Huwa emigra lejn l- Awstralja fl- età ta' 16 -il sena , fl- 1958 , u kompla l- istudji tiegħu fl- Awstralja . Ħadem bħala Infermier Psikjatriku Reġistrat , b' diploma fl- Amministrazzjoni tal- Infermiera , u aktar tard bħala uffiċjal tal- amministrazzjoni . Lura f' Malta attenda l- Università fejn iggradwa B . Huwa wkoll xandar u ġurnalist kwalifikat imħarreġ min- network tal- iSpecial Broadcasting Services ta' Sydney , u għalliem part - time tal- ilsna . Kien l- ewwel wieħed li ta lezzjonijiet tal- Malti fl- Awstralja sa mill- 1966 , ko - fundatur tal- Fairfield Melita Drama Company , u tas- Society of Writers of Maltese f' Sydney . Beda wkoll il- mużika pop fost il- Maltin fl- Awstralja billi kkompona u rrikordja kanzunetta bil- Malti fl- 1974 . Bovingdon ippromwova l- ilsien , il- letteratura u l- kultura Maltija f' bosta imkejjen fl- Awstralja permezz ta' lekċers u billi organizza bosta seminars . Huwa membru tal- Akkademja tal- Malti . Fl- 1999 kien ewlieni fit- twaqqif tal- Iskola tal- Ilsien Malti fi NSW , u kien ukoll l- ewwel surmast tagħha . Huwa ppubblika u editja l- ewwel ġurnal letterarju Malti , Ix- Xefaq , u għal xi snin kien l- editur letterarju tal- ġurnal Malti f' Melbourne , The Voice of Malta . Fl- 2006 Rigu Bovingdon irċieva l- Premju Kulturali mill- Assoċjazzjoni Kulturali Maltija ta' Sydney fi NSW . X' inhi r- relazzjoni ta' Rigu Bovingdon u l- Awstralja llum ? Xi tfisser Malta għal min jinsab fil- pożizzjoni tiegħek ? Mal- Awstralja jiena nħossni nidentifika b' wieħed minn uliedha . Ili noqgħod Sydney 51 sena . Uliedi t- tnejn imweldin hemm u hekk ukoll ulied uliedi . Marti Maltija mill- Gżira u jiena minn Ħ ' Attard . Bħala identità mal- Awstralja jiena Awstraljan ta' oriġini Anglo - Maltija , għaliex il- pa kien Ingliż . Ma kienx jaf l- inqas kelma bil- Malti . Fil- qagħda soċjoloġika tiegħi , skond l- isfond konċiż li tajtek hawn , meta nżur lil Malta , nerġa' lura lejn il- ġuf simboliku . Nieħu l- ħajja mill- ġdid . Voldieri nitreġġa' lura lejn jiem tfuliti sal- età ta' 16 -il sena ; l- età li emigrajt jew inftamt mill- maħbuba Malta tiegħi . Bħala spjega aktar ċara , ta' min ikun jaf li , minkejja l- isfond Anglo - Malti tiegħi , ftit li xejn qatt ħassejtni affinit mal- Ingilterra . Ħajti ġo Malta għextha bħal kull tifel Malti li jitrabba f' ambjenza rustika , rurali bħali . Jekk iċċempel lil xi stazzjon lokali tar- radju u titlobhom idoqqulek il- kanzunetta tiegħi " Tfuliti f' Malta " , għandek issib ħafna minn ħajti f' Malta qabel sifirt . F' liema attivitajiet jew għaqdiet jew inizzjattivi inti impenjat fil- preżent ? Fil- komunità Maltija Sydneyana jiena membru tal- Għaqda Kulturali Maltija ta' N . Barra minn hekk , kull nhar ta' Erbgħa nagħti nofs ta' nhar lill- Maltese Herald nikkoreġilhom l- ortografija , voluntarju . Nikteb regolari fiha u spiss nikteb ukoll fil- ġurnali ta' Malta . Nikkontribwixxi artikli ( monografiji ) akkademiċi dwar il- Malti internazzjonalment . Nikkritika ( mhux immaqdar taf ) il- lingwa , il- letteratura , soċjalment u politikament ( mhux partiġġjan iżda f' sens ta' politija ) . Fl- imgħoddi , mill- 1965 , mindu żżewwiġt Maltija , impenjajt ruħi fil- fond mal- komunità Maltija Awstraljana . Fl- 1968 ftaħt l- ewwel klassijiet tal- Malti fl- Awstralja ( u probabilment l- ewwel fid- dinja barra minn Malta ) . Fl- 1972 sirt l- ewwel Malti fl- Awstralja li tajt u għaddejt fil- Lingwa u Letteratura Maltija – Livell Avvanzat minn Oxford bħala awtodidatta . Għamilt xi snin attiv fil- palk Malti . Fl- 1990 ( ? ) irbaħt il- Premju Francis Ebejer – kitba għall- palk . Fl- 1968 , fuq ir- rakkomandazzjoni tal- Professuri Ġużè Aquilina u Ġużè Galea , sirt Membru tal- Akkademja tal- Malti b' riżq ħidmieti għall- Malti fl- Awstralja . Fiż- żmien kont ukoll membru tal- Australian Writers Fellowship , tad- Dante Alighieri Society u tal- Arabic Society of Sydney University u wkoll tal- Macquarie Dictionary Society u xi oħrajn ukoll . Fil- belt fejn tgħix , il- Maltin , u komunitajiet oħra , jieħdu interess fil- letteratura ? Fil- preżent hemm ċertu qawmien fil- qari Malti imma iżjed awdjofoniku , mir- radju . Ħwejjeġ intellettwali m' humiex l- għażla preferita tal- ebda soċjetà umana – mhux tal- Maltin biss . Min huma l- kittieba Maltin fl- Awstralja llum ? X' taħseb dwarhom u x' qed jinkiteb minnhom ? Kieku kont qed inħejji xi test kritiku kont inkun aktar komdu nikkummenta fid- dettal . Ngħidlek biss li hemm numru ta' kittieba Maltin Awstraljani . L- aktar sinifikanti fosthom ingħodd lil Joe Saliba , Joe Axiaq u Manwel Casha . Hemm tnejn oħrajn li kitbu bl- Ingliż . Dawn huma Lou Drofenik u Agostino Borg . Ix- xogħlijiet tiegħi jitkellmu għalihom infushom . Xi tgħid dwar il- programmi radjufoniċi u anki l- ġurnali tal- Maltin fl- Awstralja ? L- uniku ġurnal bil- Malti fl- Awstralja li għadu jeżisti wara kważi ħamsin sena kontinwi huwa The Maltese Herald . Hemm imbagħad għadd ta' fuljetti u programmi ta' diversi għaqdiet f' Sydney , Melbourne , Adelaide , Brisbane , Wollongong u Morwell . Rigward programmi tar- radju , li minnhom hemm numru kbir madwar l- Awstralja kollha , dawn ivarjaw fil- livell tal- materjal . Il- programmi tal- SBS ( Special Broadcasting Services ) tal- Gvern Federali , madwar l- Awstralja huma ta' livell tajjeb fuq skala populista . Fir- ritratt Rigu Bovingdon jidher qed jaqra xi poeżiji minn tiegħu waqt Lejla ta' Poezija li saret fl- Istituto Italiano di Cultura , nhar is- 7 ta' Mejju 2010 , imtellgha mill- Ghaqda Poeti Maltin . Liema hija l- belt li tgħix fiha ? Iddeskrivi t- tajjeb u l- ħażin tagħha . Noqgħod ġewwa Sydney f' lokal jismu Merrylands . Il- popolazzjoni hija mħallta ġmielha etnikament . It- tajjeb tiegħu hu li ssib taħlita ( għażla ) kbira fil- varjetà ta' oġġetti ( ikel , ħwejjeġ , divertiment ) . Mil- lat negattiv m' hemmx differenzi kbar bejn poplu mħallat u ieħor omoġenju . Il- bniedem dejjem huwa bniedem . Xi tgħid dwar ir- relazzjoni bejn il- kittieba Maltin fl- Awstralja u dawk f' Malta ? Hemm rabta ta' xi tip ? Ma nafx li teżisti xi relazzjoni ġenwina min- naħa ta' Malta lejna . Ġeneralment aħna injorati . Anki jiena li rnexxieli ninfed ċerti strati soċjetali Maltin . Għajr l- Università ta' Malta , min fost l- Għaqdiet qatt stedinni nindirizzahom fid- diversi żjajjar tiegħi f' Art Twelidi ? Le , ma nafx li hemm xi rabta profonda bejn il- kittieba Maltin tal- Awstralja u dawk ta' Malta . Naf li Rigu Bovingdon huwa interessat sewwa fl- istudju u fl- iżvilupp tal- ilsien Malti . Xi tgħid dwar dan ? Liema huma dawk l- affarijiet li tikkunsidra pożittivi u dawk li jdarrsuk f' qasam bħal dan illum ? Bħala l- pijunier tat- tixrid tal- lingwa tagħna ġo l- Awstralja u fl- isfond ta' erba' deċenni u aktar ta' ħidma kontinwa , jiena sorpriż u ddiżappuntat li l- awtoritajiet Maltin , jiġifieri l- Gvern u l- Oppiżizzjoni qegħdin jippermettu lill- Kunsill Nazzjonali tal- Malti jħawwad kif irid hu . Dan il- Kunsill offenda u weġġa' bosta ħassieba u kittieba serji u rinomati . Jiena nipproponi bojkott kontrieh . Diżubbidjenza ċivili ! Xejn inqas . Imissu l- Gvern jissospendih , jirrevoka l- liġi li waqqfitu u jirrikostituzzjonalizza lill- Akkademja tal- Malti . Il- Malti bħala l- lingwa tan- Nazzjon tagħna hi proprjetà ta' kulħadd . ĦADD m' għandu monopolju fuqu . Ninsab diżgustat ukoll li l- gazzetti Maltin ma pprotestawx . Veru li l- Malti ħa passi kbar 'il quddiem imma mhux bil- ħila tal- Kunsill . Il- Malti tant huwa prezzjuż u fl- istess ħin delikat li jmissna nnaqqsulu r- regoli mhux noħonquh biż- żieda ta' regolamentazzjonijiet superfluwi . X' laqtek f' Malta matul din l- aktar żjara reċenti tiegħek fuq il- gżira ? X' kienu l- impenji tiegħek matul il- perijodu li għaddejt hawn Malta ? Ġejt hawn Malta bosta drabi Patrick . Xejn m' għadu jgħaġġibni . Is- soċjetà Maltija , il- Maltin iridu jikkurawha mhux aħna li ngħixu f' ambjenza differenti għal kollox minn t' hawn . Ġejt din id- darba fuq stedina tal- Ministeru tal- Affarijiet Barranin bħala " keynote speaker " tal- Konvenzjoni tal- Maltin li jgħixu Barra 2010 . Is- suġġett tiegħi kien " L- Edukazzjoni : Ankra fl- Identità ta' Poplu " . Aċċennajt fuq il- valur u s- sinifikat tal- lingwa Maltija fostna l- Maltin . Fil- qosor liema huma l- pubblikazzjonijiet fejn dehru l- kitbiet tiegħek ? Għid xi ħaġa fil- qosor dwar proġetti u pjanijiet futuri tiegħek . Pjanijiet għall- futur ma tantx għandi għajr li forsi nippubblika antoloġija ta' bijografiji ta' Maltin li ħallew il- marka tagħhom fl- Awstralja . Fil- preżent għandi serje ta' programmi fuq ir- radju dwar l- istorja u nisel il- Malti li nispera għad niżviluppahom fi ktieb . Għandi xi żewġ reċensjonijiet x' inħejji li jinkludu l- filosofija Maltija u l- letteratura . U nittama li għad nikteb xi ħaġa aktar aġġornata dwar il- Kantilena . Patrick Sammut , Mejju 2010 . Xi poeżiji ta' Rigu Bovingdon : Sigrieti antiki li fi skietkom tostru ja siġriet ; li minn tfuliti nafkom , sentinelli tal- ġrajjiet ; ħemdin f' dal- ġnien li 'l bosta kbarat wennes u lili . Waqt l ' intom , mar- riħ tiżżeffnu , tippassiġġa l- kotra ħienja u l- għajta taż- żmenijiet , li jiena ma nifhemx , issemmgħu . Ja sedja tal- poter , mistur fi sliemek ! Jien nibqa' niġi nżurek sa ma fija jissokta u ma' sigrietek u siġrietek nishar , jiemi magħdudin . Bejn Ħaltejn Miġbud minn hawn ! Miġbud minn hemm ! Fejn sa nintemm ? Fuq mewġa mgħolli , mgħolli nżiġġ biex nogħdos nerġ ' għall- qiegħ mill- wiċċ . Issa ninbaram , oħra nintrema . Għaġbi fl- inkwina tal- ħajja nħema . Bejja ħalla w oħra , il- kiwi jibried . Ġenni ingħaġen fl- inkwina li xwiet . Mar- riħ jittajjar , dan ħsiebi ewlien . W hekk fl- ideal intir jiena qalbien . Leħen ta' Malti x' imkien fis- smewwiet jidwi jinstema' igħanni l- ħlewwiet ; ħlewwiet ta' ħajja li kienet fiż- żmien . Għebu fil- ħerba tal- lum il- għajxien . Instema' l- eku ta' l- għajta bejn tnejn , " baqa' jissara , miġbud bejn ħaltejn " . Ħrabtek f' mument glorjuż ' mma b' hemm il- bniedem Serenità fittixt mill- għagħa tal- kotra fiergħa in- naħa l- oħra , mingħajr rażan . fl- isbaħ jiem tiegħek . Ruħ Bennelong ma' l- isbaħ marsa tħuf , għajjiena mit- tensjoni ta' ġensija .